Diari Oficial de la Generalitat Valenciana


Sumari del DOGV 1730, del 24-02-1992 (1992/824045)

ORDRE de 17 de gener de 1992, del Conseller de Cultura, Educació i Ciència, per la qual posa en funcionament l'Institut de Formació Professional núm. 3 d'Elx i reestructura els ensenyaments que s'impartiran a l'Institut Politècnic de Formació Professional d'aquesta ciutat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/17/(4)/dof/vci/html**

### Dades del document

Número de DOGV
:   1730

Data del DOGV
:   24-02-1992

Secció del DOGV
:   DISPOSICIONS GENERALS

Número del document
:   1992/824045


Data del document
:   17-01-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 17 de gener de 1992, del Conseller de Cultura, Educació i Ciència, per la qual es posa en funcionament l'Institut de Formació Professional núm. 3 d'Elx i reestructura els ensenyament que s'impartiran a l'Institut Politècnic de Formació Professional d'aquesta ciutat.  
En el curs escolar 1990/1991 els ensenyaments de Formació Professional s'impartiren a la ciutat d'Elx, als centres públics Institut Politècnic de Formació Professional i Institut de Formació Professional La Torreta.  
Mitjançant el Decret 229/1991, de 9 de novembre (DOGV de 23 de desembre), es creava l'Institut de Formació Professional núm. 3. a partir d'un desdoblament de l'Institut Politècnic de Formació Professional d'Elx. Ara, es fa necessari posar en funcionament l'esmentat institut i en conseqüència reordenar els ensenyaments que s'impartiran en cadascun d'aquests, a fi de concentrar l'oferta de les diferents especialitats i d'obtenir la major rendibilitat dels recursos humans i materials que hi han estat assignats.  
Examinada la proposta efectuada pels Serveis Territorials de Cultura i Educació d'Alacant i l'informe de la Direcció de Règim Econòmic i de Personal.  
Conformement a allò establert en la disposició final primera del Decret 129/1991, i fent ús de les facultats que m'han estat conferides per l'article 35 de la Llei 5/1983, de 30 de desembre, de Govern Valencià,  
ORDENE:  
Article primer  
La posada en funcionament de l?Institut de Formació Professional núm. 3 d'Elx (codi 69405719) i autoritze aquest perquè puga impartir els ensenyaments de segon grau següents:  
Branca: administrativa i comercial.  
Especialitat: informàtica de gestió, règim d'ensenyaments especialitzats regulat per l?Ordre de 15 de febrer de 1978 (BOE 28 de febrer).  
Article segon  
Supressió de l'especialitat d'informàtica de gestió a l'Institut Politècnic de Formació Professional d'Elx (codi 78832905), amb la qual cosa els alumnes ja no s'hi podran matricular.  
L'alumnat i el professorat es traslladaran al nou institut.  
Article tercer  
El material catalogat i fungible de l'especialitat d'informàtica de gestió de l'Institut Politècnic de Formació Professional serà traslladat i incorporat a l'inventari de l'Institut de Formació Professional núm. 3.  
Article quart  
Es nomenarà director de l'institut, el funcionament del qual s'estableix d'acord amb el que preveu la normativa vigent.  
DISPOSICIO TRANSITORIA  
Aquesta disposició serà inscrita en el Registre de Centres Docents de la Comunitat Valenciana.  
DISPOSICIONS FINALS  
Primera  
Autoritze el Director General de Règim Econòmic i de Personal per tal de dur endavant la redistribució del personal docent que resulte afectat per l?esmentada disposició.  
Segona  
Autoritze la Direcció General Centres i Promoció Educativa per tal que puga dictar totes aquelles disposicions que siguen necessàries per al desplegament d'aquesta ordre.  
Tercera  
Aquesta ordre entrarà en vigor el dia que siga publicada en el Diari Oficial de la Generalitat Valenciana. No obstant això, els seus efectes cal entendre'ls referits al curs acadèmic 1991/1992.  
València, 17 de gener de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI